Publication: Magyar Közlöny
Issue: MK-2003-74 (Year: 2003, Number: 74)
Era: 1990-2004
Section: szóló 1990. évi XCI. törvény (a továbbiakban: Art.)
Paragraph Index: 372

96. §-ának (3) bekezdésében kapott jogalkotási felhatalmazásra is. Az Art. e szabálya szerint „a pénzügyminiszter rendeletben a számla, az egyszerûsített számla, a nyugta adóigazgatási azonosítását meghatározza.” Ez a felhatalmazó rendelkezés sem értelmezhetõ úgy, hogy a számla, az egyszerûsített számla, a nyugta adóigazgatási azonosítása körébe tartozna annak rendeleti úton való meghatározása is, hogy az eladó milyen esetben köteles a vevõ szándékától függetlenül számlát, egyszerûsített számlát, számlát helyettesítõ okmányt kiállítani; a jogalkotási felhatalmazást nem lehet kiterjesztõen értelmezni. Minderre figyelemmel az Alkotmánybíróság a támadott szabály alkotmányellenességét állapította meg és azt megsemmisítette. Az Alkotmánybíróság a gyakorlata szerint, ha az indítvánnyal támadott jogszabályt vagy annak egy részét az Alkotmány valamely rendelkezésébe ütközõnek minõsíti, és ezért azt megsemmisíti, akkor a további alkotmányi rendelkezés esetleges sérelmét — a már megsemmisített jogszabályi rendelkezéssel összefüggésben — érdemben

Source: https://magyarkozlony.hu/hivatalos-lapok/20e1af0973255da062f16d82cae6a6ad52cf887e/dokumentumok/540c06180bbe576bebe66fa3c10801ae317bd8f5/letoltes